The Kapil Sharma Show: रवि किशन का कपिल शर्मा के सामने खुलासा, बताया- 5 महीने बाद खुलकर किया ये काम...देखें Video  
भोजपुरी एक्ट्रेस रवि किशन ने किया खुलासा
कपिल शर्मा के शो में रवि किशन ने खोले जिंदगी से जुड़े राज
करीब पांच महीने बाद हंसे थे रवि किशन
'द कपिल शर्मा शो (The Kapil Sharma Show)' में कपिल शर्मा ने भोजपुरी एक्टर रवि किशन से एक अफवाह के बारे में पूछा. कपिल शर्मा ने रवि किशन से पूछा कि अनुराग कश्यप आपको अपनी फिल्मों में रखने से डरते हैं? तो इसकी पुष्टि करते हुए रवि ने कहा, 'हां, यह सच में मजेदार है, लेकिन जब मुझे इसके कारण के बारे में पता चला तो मैं आश्चर्यचकित था. एक बेतरतीब अफवाह जो चारों ओर बनी हुई थी कि मैं एक ऐसा अभिनेता हूं जो सेट्स पर बहुत नखरे करता है और मुझे एक राजा की तरह व्यवहार करना पसंद है. यह सिर्फ एक कोरी अफवाह है और कुछ नहीं.' रवि ने अनुराग के सामने यह बात स्पष्ट भी की और बाद में अनुराग ने 'मुक्काबाज' में उन्हें कास्ट किया. वे आगे कहते हैं, 'अनुराग ने मुझे गैंग्स ऑफ वासेपुर के लिए कास्ट करना चाहा, लेकिन उन्होंने मुझे इसके लिए अप्रोच नहीं किया. उनके मन में मेरी कुछ और ही छवि थी. मुझे इसका बहुत अफसोस है क्योंकि मैं इस तरह की शक्तिशाली फिल्म का हिस्सा बनने का इच्छुक रहता हूं.'
'द कपिल शर्मा शो (The Kapil Sharma Show)' में बाद में रवि किशन ने बताया, 'आज मैं लगभग 5 महीने बाद हंस रहा हूं.' रवि को हाल ही में संसद सदस्य के रूप में चुना गया है और वे ऑन-ग्राउंड चुनाव प्रचार में व्यस्त थे. इसलिए उनके बीते महीने व्यस्तता से भरे रहे और थका देने वाले रहे हैं. अपनी फिल्मों के बारे में उन्होंने कहा कि उन्होंने 600 से अधिक भोजपुरी और हिंदी फिल्में की हैं, लेकिन बाटला हाउस एक ऐसी फिल्म है, जिसमें उन्होंने वास्तव में वॉयस ओवर में आवाज डब करते समय रोना आया था.